b'\n_START_ARTICLE_\nGvido Krisch\n_START_SECTION_\n\xc5\xbdivljenje\n_START_PARAGRAPH_\nLeta 1906 je v kri\xc5\xbeni\xc5\xa1kem redu izrekel slovesne zaobljube, ko pa je zaklju\xc4\x8dil s \xc5\xa1tudijem teologije, je bil 15. julija leta 1907 posve\xc4\x8den v duhovnika. Ko je mo\xc4\x8dno zbolel, je nekaj \xc4\x8dasa bolezen pre\xc5\xbeivljal v Kri\xc5\xbeankah v Ljubljani, nazadnje pa je bil hospitaliziran v psihiatri\xc4\x8dno kliniko. Ko so Nemci okupirali del na\xc5\xa1ega ozemlja, so se tudi pri nas za\xc4\x8deli izvr\xc5\xa1evati rasisti\xc4\x8dni zakoni. Na ta na\xc4\x8din so duhovnika Gvida Krischa leta 1941 skupaj z drugimi bolniki odpeljali iz bolni\xc5\xa1nice Novo Celje in ga umorili na neznanem kraju.'